CELEX: 62020TN0034
Language: sk
Date: 2020-01-20 00:00:00
Title: Vec T-34/20: Žaloba podaná 20. januára 2020 – Datenlotsen Informationssysteme/Komisia

9.3.2020   
            
            
               SK
            
            
               Úradný vestník Európskej únie
            
            
               C 77/58
            
         
      Žaloba podaná 20. januára 2020 – Datenlotsen Informationssysteme/Komisia
      (Vec T-34/20)
      (2020/C 77/79)
      Jazyk konania: nemčina
      
         Účastníci konania
      
      
         Žalobkyňa: Datenlotsen Informationssysteme GmbH (Hamburg, Nemecko) (v zastúpení: T. Lübbig, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Európskej komisie z 20. septembra 2019 týkajúce sa opatrenia SA.34402-2015/C (ex 2015/NN), ktoré poskytlo Nemecko spoločnosti Hochschul-Informations-System GmbH [dokument Komisie C(2019) 6836 final].
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tieto žalobné dôvody.
      
                  1.
               
               
                  Porušenie článku 107 ods. 1 ZFEÚ tým, že došlo k uplatneniu kritéria v rozpore s judikatúrou na účely určenia ekonomickej povahy úkonov vykonaných spoločnosťou Hochschul-Informations-System GmbH (ďalej len „HIS“), pretože Komisia porušila obsah „kritéria neoddeliteľnosti“ a samostatný význam „kritéria spojitosti“.
               
            
                  2.
               
               
                  Porušenie článku 107 ods. 1 ZFEÚ tým, že činnosti HIS vykonávané pre nemecké verejné inštitúcie vysokoškolského vzdelávania boli kvalifikované ako neekonomickej povahy.
               
            
                  3.
               
               
                  Porušenie článku 107 ods. 1 ZFEÚ z dôvodu nerozlišovania medzi jednotlivými oblasťami činností HIS.
               
            
                  4.
               
               
                  Porušenie článku 108 ods. 3 ZFEÚ a článku 1 písm. b) bodu v) nariadenia Rady (EÚ) 2015/1589 (1) tým že priama podpora bola kvalifikovaná ako „existujúca pomoc“ z dôvodu existencie trhu v roku 1976.
               
            
                  5.
               
               
                  Porušenie článku 296 druhého odseku ZFEÚ z dôvodu nedostatočného odôvodnenia uplatnenia článku 1 písm. b) bodu v) nariadenia 2015/1589 mimo situácií liberalizácie.
               
            
                  6.
               
               
                  Porušenie článku 108 ods. 3 ZFEÚ a článku 1 písm. b) bodu v) nariadenia 2015/1589 tým, že priama podpora bola z dôvodu podstatnej zmeny opatrení kvalifikovaná ako „existujúca pomoc“.
               
            
                  7.
               
               
                  Porušenie článku 8 ods. 3 ZFEÚ a článku 1 písm. b) bodu v) nariadenia 2015/1589 tým, že priama podpora bola kvalifikovaná ako „existujúca pomoc“, pretože išlo skôr o sériu každoročne poskytnutých individuálnych pomocí.
               
            
                  8.
               
               
                  Porušenie práva na „primeranú procesnú lehotu“ ako súčasť práva na „riadnu správu vecí verejných“ zakotvenú v článku 41 Charty základných práv Európskej únie.
               
            
         (1)  Nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 2015, s. 9).